ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
C0M(91) 272 τελικό 
Βρυξέλλες, 7 Αυγούστου 1991 
Πρόταση 
ΚΑΝΟΝΙΣΜΟΥ (ΕΟΚ) ΤΟΥ ΣΥΜΒΟΥΛΙΟΥ 
περί τροποποίησης του κανονισμού (ΕΟΚ) αριθ. 3975/87 
σχετικά με τον καθορισμό των λεπτομερειών εφαρμογής των 
κανόνων ανταγωνισμού που ισχύουν για τις επιχειρήσεις 
στον τομέα των αεροπορικών μεταφορών 
και 
Πρόταση 
ΚΑΝΟΝΙΣΜΟΥ (ΕΟΚΐ ΤΟΥ ΣΥΜΒΟΥΛΙΟΥ 
περί τροποποίησης του κανονισμού (ΕΟΚ) αριθ. 3976/87 
για την εφαρμογή του άρθρου 85 παράγραφος 3 της Συνθήκης 
σε ορισμένες κατηγορίες συμφωνιών και εναρμονισμένων 
πρακτικών στον τομέα των αεροπορικών μεταφορών 
(υποβάλλονται από την Επιτροπή) 

- 2 -
ΤΡΟΠΟΠΟΙΗΣΗ ΤΟΥ ΚΑΝΟΝΙΣΜΟΥ 3975/87 ΣΧΕΤΙΚΑ ΜΕ ΤΙΣ ΛΕΠΤΟΜΕΡΕΙΕΣ ΕΦΑΡΜΟΓΗΣ 
ΤΩΝ ΚΑΝΟΝΩΝ ΑΝΤΑΓΩΝΙΣΜΟΥ 
Οι εξουσίες της Επιτροπής να επιβάλει τους κανόνες του ανταγωνισμού στον 
τομέα των αεροπορικών μεταφορών με την εξακρίβωση των πραγματικών 
περιστατικών, την απαγγελία εντολών και κυρώσεων και τη χορήγηση 
μεμονωμένων εξαιρέσεων περιορίζονται στις διεθνείς μεταφορές μεταξύ των 
κρατών μελών, βάσει των διατάξεων του κανονισμού αριθ. 3975/87(1), του 
Συμβουλίου. Οι εξουσίες της Επιτροπής δεν επεκτείνονται ούτε στις εγχώριες 
μεταφορές, αλλά ούτε και στις μεταφορές μεταξύ ενός κράτους μέλους και 
κάποιας τρίτης χώρας. 
Στην απόφαση που εξέδωσε στις 11 Απριλίου 1989 επί της υποθέσεως "Ahmed 
Saeed" (1), το Δικαστήριο των Ευρωπαϊκών Κοινοτήτων επιβεβαίωσε την απόφαση 
που είχε εκδώσει στην "υπόθεση Nouvelles Frontières''^2^ όσον αφορά την 
εφαρμογή του άρθρου 85 της Συνθήκης και διέγνωσε ότι το άρθρο 86 
εφαρμόζεται άμεσα από τα εθνικά δικαστήρια, ακόμη και σε περίπτωση που δεν 
έχουν εκδοθεί οι εκτελεστικοί κανονισμοί βάσει του άρθρου 87 ή που δεν 
έχουν ληφθεί μέτρα από τις αρμόδιες για τις συμπράξεις αρχές κάποιου 
κράτους μέλους ή από την Επιτροπή (βάσει των διατάξεων του άρθρου 88 ή του 
άρθρου 89, αντίστοιχα). Από την απόφαση του Δικαστηρίου συνάγεται ότι στις 
περιπτώσεις που μία κυρίαρχη αεροπορική εταιρεία πετυχαίνει, 
χρησιμοποιώντας άλλες μεθόδους ανταγωνισμού εκτός από τις κανονικές, να 
εξαλείψει τον ανταγωνισμό, έστω και σε μία εγχώρια γραμμή ή στις γραμμές 
των δρομολογίων από την Κοινότητα προς τρίτες χώρες, η στάση αυτή συνιστά 
κατάχρηση, που αντιβαίνει στη διάταξη του άρθρου 86. Εφόσον δεν έχει 
χορηγηθεί απαλλαγή κατά κατηγορίες για τις αεροπορικές εταιρείες, ούτως 
ώστε να διεξάγουν συζητήσεις και πολύ λιγότερο μάλιστα να συμφωνήσουν 
σχετικά με τους ναύλους που θα εφαρμόζονται στις γραμμές δρομολογίων 
μεταξύ της Κοινότητας και τρίτων χωρών, η εξάλειψη του ανταγωνισμού τιμών 
που απορρέει από τις σχετικές συζητήσεις ή συμφωνίες ενδέχεται να συνιστά 
κατάχρηση της δεσπόζουσας θέσης ή της συνδεσπόζουσας θέσης που υφίσταται 
πολλές φορές σε παρόμοια δρομολόγια. Το Δικαστήριο κατέληξε επίσης στο 
συμπέρασμα ότι ένα κράτος μέλος παραβιάζει τις υποχρεώσεις που έχει βάσει 
των διατάξεων της Συνθήκης, εάν εγκρίνει ναύλους που παραβιάζουν τις 
διατάξεις του άρθρου 85 ή του άρθρου 86. Η κατάσταση θα διαμορφωνόταν όμως 
έτσι, στις περιπτώσεις εκείνες που μία ομοιόμορφη συμφωνημένη δομή των 
τιμών αποτελούσε επιστέγασμα διαβουλεύεσων για τις οποίες δεν είχε 
χορηγηθεί απαλλαγή, σύμφωνα με όσα προβλέπονται στο άρθρο 85 παράγραφος 3. 
(1) ΕΕ αριθ. L 374 της 31ης Δεκεμβρίου 1987. 
(2) Απόφαση της 11ης Απριλίου 1989 στην υπόθεση 66/86, [1989] Συλλογή 
- 3 -
3. Εφόσον, τόσο σε σχέση με τις εγχώριες αεροπορικές μεταφορές όσο και τις 
μεταφορές από την ΕΟΚ προς τρίτες χώρες, η Επιτροπή δεν έχει την εξουσία να 
χορηγεί απαλλαγές βάσει του άρθρου 85 παράγραφος 3, ούτε και να 
χρησιμοποιεί τις κανονικές διαδικασίες, ούτως ώστε να αποφασίζει σχετικά με 
τις περιπτώσεις κατάχρησης δεσπόζουσας θέσης βάσει του άρθρου 86, σήμερα 
επικρατεί σοβαρή αβεβαιότητα, στο πλαίσιο της οποίας οι αερομεταφορείς δεν 
είναι σε θέση να γνωρίζουν ποιες πρακτικές και συμφωνίες μπορούν να 
συνάψουν με θεμιτό τρόπο με αντικείμενο τις γραμμές αυτές. Εάν, έστω και 
εκ παραδρομής, ενεργούν παράνομα, διατρέχουν τον κίνδυνο να ασκηθούν 
εναντίον τους αγωγές σε εθνικά δικαστήρια που θα οδηγήσουν στην καταβολή 
αποζημιώσεων. Ανάλογες είναι, εξάλλου, οι αβεβαιότητες που αντιμετωπίζουν 
τα κράτη μέλη, όταν εγκρίνουν τους ναύλους που υποβάλλουν όσοι μεταφορείς 
εκτελούν δρομολόγια στις γραμμές αυτές. Για να θεσπιστεί ένα ασφαλές 
πλαίσιο το Συμβούλιο οφείλει να αναθέσει στην Επιτροπή τις αναγκαίες 
εξουσίες ούτως ώστε να διευκρινιστεί με ποιο τρόπο τα άρθρα 85 και 86 
εφαρμόζονται επί των εγχώριων, αλλά και των εξωκοινοτικών αεροπορικών 
μεταφορών. 
4. Η Επιτροπή πρότεινε, ως εκ τούτου^3) την έγκριση κανονισμών από το 
Συμβούλιο, με τους οποίους θα επεκτείνεται η εμβέλεια των εξουσιών της να 
επιβάλει την εφαρμογή των κανόνων του ανταγωνισμού στους τομείς των 
εγχώριων αεροπορικών μεταφορών και των αεροπορικών μεταφορών προς τρίτες 
χώρες. Το Συμβούλιο δεν έχει όμως αντιδράσει ακόμη σε σχέση με την πρόταση 
αυτή. 
5. Εφόσον το Συμβούλιο δεσμεύθηκε αυτοβούλως, στο πλαίσιο του τρίτου πακέτου 
μέτρων φιλελευθεροποίησης των αεροπορικών μεταφορών, να θεσπίσει κανόνες 
αναφορικά με τις ενδοκοινοτικές μεταφορές, θα χρειαστεί να υιοθετήσει 
ταυτόχρονα μέτρα, με τα οποία παρέχονται στην Επιτροπή οι εξουσίες να 
επιβάλει την εφαρμογή των κανόνων ανταγωνισμού επί των μεταφορών που 
εκτελούνται στο πλαίσιο ενός κράτους μέλους. 
6. Η Επιτροπή αποσύρει σήμερα, ως εκ τούτου, την παλαιότερη της πρόταση, στο 
μέτρο που εφαρμόζεται επί των εγχώριων μεταφορών και υποβάλλει νέα πρόταση, 
που συνίσταται στην έκδοση κανονισμού, με τον οποίο καταργείται ο 
περιορισμός στις διεθνείο μεταφορές εντός της Κοινότητας, ούτως «ώστε να 
καλύπτονται επίσης από τις διατάξεις του κανονισμού 3975/87 (Παράρτημα 1) 
οι αεροπορικές μεταφορές που εκτελούνται εξ ολοκλήρου στην επικράτεια ενός 
μεμονωμένου κράτους μέλους. 
(3) C0M(417) τελικό της 8ης Σεπτεμβρίου 1989. 
- 4 -
Β. ΤΡΟΠΟΠΟΙΗΣΗ ΤΟΥ ΚΑΝΟΝΙΣΜΟΥ 3976/87 ΠΕΡΙ ΤΩΝ ΑΠΑΛΛΑΓΩΝ ΚΑΤΑ ΚΑΤΗΓΟΡΙΕΣ 
7. Οι εξουσίες της Επιτροπής να υιοθετεί απαλλαγές κατά κατηγορίες 
περιορίζονται στις διεθνείς μεταφορές μεταξύ των κρατών μελών, βάσει των 
διατάξεων του κανονισμού αριθ. 3976/87, του Συμβουλίου^4*. Για λόγους 
παρόμοιους με εκείνους που αναφέρθηκαν προηγουμένως, οι εξουσίες αυτές 
πρέπει τώρα να επεκταθούν και στις εγχώριες μεταφορές που εκτελούνται εξ 
ολοκλήρου εντός των ορίων ενός κράτους μέλους. 
8. Στο δεύτερο πλέγμα μέτρων φιλελευθεροποίησης στον τομέα των αεροπορικών 
μεταφορών, εντάσσεται και η επέκταση από το Συμβούλιο της ισχύος του 
κανονισμού (ΕΟΚ) αριθ. 3976/87, με τον οποίο εξουσιοδοτείται η Επιτροπή να 
θεσπίζει για περιορισμένα χρονικά διαστήματα ορισμένες απαλλαγές κατά 
κατηγορίες από τους κανόνες του ανταγωνισμού, κατά τρόπο ώστε οι 
αερομεταφορείς να μπορούν να προσαρμοστούν προοδευτικά σε ένα πιο 
ανταγωνιστικό περιβάλλον. 
Η Επιτροπή ενέκρινε με βάση το πλαίσιο αυτό τρεις κανονισμούς(5) : 
τον κανονισμό αριθ. 82/91 της 26ης Ιουλίου 1988 που αφορά την 
εξυπηρέτηση με επίγεια μέσα στους αερολιμένες. 
Τον κανονισμό αριθ. 83/91, που αφορά τα ηλεκτρονικά συστήματα κράτησης 
θέσεων στις υπηρεσίες αεροπορικών μεταφορών και 
τον κανονισμό αριθ. 84/91, που αφορά τον από κοινού προγραμματισμό και 
συντονισμό της μεταφορικής ικανότητας, τις διαβουλεύσεις για τους 
ναύλους μεταφοράς επιβατών και εμπορευμάτων στις πρακτικές αεροπορικές 
γραμμές και την κατανομή του διαθέσιμου χρόνου (slot allocation) στους 
αερολιμένες. 
9. Από τη γενικότερη πείρα που αποκόμισε η Επιτροπή με τις προαναφερόμενες 
απαλλαγές κατά κατηγορίες συνάγεται ότι οι απαλλαγές αυτές ανταποκρίνονται 
στην πραγματική ανάγκη εμπέδωσης της νομικής βεβαιότητας στους 
αερομεταφορείς και τους λοιπούς παράγοντες της αγοράς, με τη θέσπιση 
κινήτρων για την εγκατάλειψη προγενέστερων περιοριστικότερων συμφωνιών. 
10. Ενόψει των περαιτέρω μέτρων φιλελευθεροποίησης που προτείνονται τώρα, η 
Επιτροπή είναι της άποψης ότι μπορεί να εξακολουθήσουν να ισχύουν οι αυτοί 
στόχοι, έπειτα από τις 31 Δεκεμβρίου 1992. Αυτό συνεπάγεται ότι, υπό την 
προϋπόθεση ότι θα ισχύουν οι αυτές συνθήκες που επικρατούσαν την 
(4) ΕΕ αριθ. L 374 της 31ης Δεκεμβρίου 1987, 
(5) ΕΕ αριθ. L 10 της 15ης Ιανουαρίου 1991. 
- 5 -
εποχή εκείνη και ιδίως ότι θα ισχύσουν οι όροι του τρίτου πακέτου που 
εγκρίθηκε από το Συμβούλιο, θα ανανεωθεί σε σημαντικό βαθμό η ισχύς των 
απαλλαγών κατά κατηγορίες, υπό την προϋπόθεση ότι θα επιβληθούν 
δραστικότεροι όροι (σε σύγκριση με όσους αναπτύχθηκαν παραπάνω). Αυτό 
είναι επιθυμητό λόγω της προόδου που σημειώθηκε στην πορεία για τη 
δημιουργία ενός ανταγωνιστικότερου περιβάλλοντος. Οι δυνατότητες 
συνεργασίας που θα δ ι ανοιχθούν στις αεροπορικές εταιρείες θα τελούν σε 
συνάρτηση προς την έκταση κατά την οποία το νέο ρυθμιστικό πλαίσιο θα δώσει 
τη δυνατότητα επικράτησης εντονότερου ανταγωνισμού. 
11. Πρόθεση της Επιτροπής είναι να επιφέρει τις ακόλουθες μεταβολές στους 
ισχύοντες κανονισμούς : 
να καθιερώσει απαλλαγές στις περιπτώσεις του δεσμευτικού συντονισμού 
των τακτικών δρομολογίων, όπου αυτό είναι αναγκαίο για τις 
ανταποκρίσεις μεταξύ των γραμμών, 
να θέσει πέρας στις συζητήσεις για τη θέσπιση απαλλαγών σε συνάρτηση με 
τη μεταφορική ικανότητα, γεγονός που αντανακλά την εξάλειψη των 
περιορισμών μεταφορικής ικανότητας μεταξύ των κρατών μελών, 
(εάν αυτό ενδείκνυται) να ευθυγραμμιστούν οι συζητήσεις αναφορικά με 
τις απαλλαγές του διαθέσιμου χρόνου με τα πορίσματα των συζητήσεων του 
Συμβουλίου για τη θέσπιση κοινών κανόνων διαθέσιμου χρόνου (υπό τον όρο 
ότι θα ληφθεί υπόψη η ανάγκη να διασφαλιστεί ότι τα αποτελέσματα των 
συζητήσεων συμβιβάζονται με τις διατάξεις του άρθρου 85 παράγραφος 3 
της Συνθήκης ΕΟΚ). 
Οι απαλλαγές για τα ηλεκτρονικά συστήματα κράτησης θέσεων και τις συμφωνίες 
εξυπηρέτησης με επίγεια μέσα μπορεί να ανανεωθούν χωρίς σημαντικές 
μεταβολές, εάν εξαιρέσουμε τις αλλαγές που είναι αναγκαίες για να ληφθούν 
υπόψη οι τροποποιημένες διευθετήσεις των ηλεκτρονικών συστημάτων κράτησης 
θέσεων. Οι απαλλαγές των διαβουλεύσεων για τους ναύλους μεταφοράς, 
συμπεριλαμβανομένων των υποχρεώσεων εξυπηρέτησης ανταποκρίσεων μεταξύ 
γραμμών, θα ανανεωθούν με ορισμένες δευτερεύουσες αλλαγές, που δεν 
πρόκειται να θίξουν την ουσία των υποχρεώσεων των αερομεταφορέων, 
αποσαφηνίζοντας ωστόσο τους όρους που εφαρμόζονται στην πράξη. 
Η Επιτροπή θεωρεί ότι είναι σκόπιμο να διαθέτει την εξουσία θέσπισης 
απαλλαγών κατά κατηγορίες προς υποστήριξη της κοινής εξυπηρέτησης νέων 
δρομολογίων αεροπορικής μεταφοράς με σχετικά λίγους επιβάτες επί 
περιορισμένα χρονικά διαστήματα, ευθυγραμμιζόμενη με την πρακτική που 
διαμορφώθηκε σε μεμονωμένες περιπτώσεις τα τελευταία χρόνια. 
- 6 -
12. Για να εξασφαλιστεί η έγκριση των νέων απαλλαγών κατά κατηγορίες τη χρονική 
στιγμή που θα εκπνεύσει η ισχύς των σημερινών απαλλαγών, στις 31 Δεκεμβρίου 
1992, θα πρέπει η επέκταση του κανονισμού αριθ. 3976/87, να έχει τεθεί σε 
εφαρμογή μέχρι τις 30 Ιουνίου 1992, για να δοθεί στην Επιτροπή η δυνατότητα 
να εγκρίνει αυτές τις νέες απαλλαγές κατά κατηγορίες. 
Η Επιτροπή θα ακολουθήσει στη συνέχεια την κανονική διαδικασία που 
θεσπίζεται από τον κανονισμό 3976/87, με άλλα λόγια δηλαδή θα καλέσει 
τρίτους ενδιαφερόμενους να υποβάλουν τις παρατηρήσεις τους και θα ζητήσει 
τη γνώμη της Συμβουλευτικής Επιτροπής Συμπράξεων και Δεσποζουσών θέσεων 
στις αεροπορικές μεταφορές. 
13. Η Επιτροπή προτείνει ως εκ τούτου το Συμβούλιο να εγκρίνει κανονισμό, με 
τον οποίο θα τροποποιείται ο κανονισμός (ΕΟΚ) 3976/87, ως εξής (Παράρτημα 
Μ) : 
(ί) ο κανονισμός θα πρέπει επίσης να εφαρμόζεται επί των εγχωρίων 
μεταφορών που διενεργούνται εξ ολοκλήρου στο πλαίσιο ενός 
μεμονωμένου κράτους μέλους· 
(Μ) στον κανονισμό δίνεται απεριόριστη χρονική ισχύς· 
(Ι Μ) θεσπίζεται η δυνατότητα απαλλαγής για δρομολόγια που εκτελούν οι 
αεροπορικές εταιρείες από κοινού· 
(Ιν) διαγράφονται οι όροι που περιλαμβάνονται στο άρθρο 2, παράγραφος 2 
των κανονισμών, όπως ενδείκνυται για κανονισμούς απεριόριστης 
χρονικής ισχύος· και 
(ν) ενσωματώνεται μια τυποποιημένη ρήτρα (το νέο άρθρο 3) σχετικά με τη 
χρονική διάρκεια ισχύος και την αναθεώρηση των εκτελεστικών 
κανονισμών της Επιτροπής. 
Γ. ΑΛΛΑΓΕΣ ΤΗΣ ΠΑΛΑΙΟΤΕΡΗΣ ΠΡΟΤΑΣΗΣ. ΓΙΑ ΤΗΝ ΕΦΑΡΜΟΓΗ ΤΩΝ ΚΑΝΟΝΩΝ ΑΝΤΑΓΩΝΙΣΜΟΥ 
ΣΤΙΣ ΕΓΧΩΡΙΕΣ ΜΕΤΑΦΟΡΕΣ ΚΑΙ ΤΙΣ ΜΕΤΑΦΟΡΕΣ ΠΡΟΣ ΤΡΙΤΕΣ ΧΩΡΕΣ 
14. Προκειμένου να συμπεριληφθούν οι εγχώριες αεροπορικές μεταφορές στις 
προτάσεις θέσπισης του τρίτου πλέγματος μέτρων στον τομέα των αεροπορικών 
μεταφορών, η Επιτροπή περιορίζει τώρα την παλαιότερη της πρόταση, που 
- 7 -
είχε ως στόχο να εφαρμοστούν οι κανόνες ανταγωνισμού επί των εγχώριων 
μεταφορών και των μεταφορών προς τρίτες χώρες, στις μεταφορές προς τρίτες 
χώρες. 
Συνεπεία αυτού αποσύρεται το Παράρτημα II της προγενέστερης πρότασης 
(Έγγραφο COM (89) 417 τελικό, ΕΕ αριθ. C 248 της 29ης Σεπτεμβρίου 1989, 
σελ. 9). 
- 8 -
ΠΑΡΑΡΤΗΜΑ I 
Πρόταση 
ΚΑΝΟΝΙΣΜΟΥ (EttO ΤΟΥ ΣΥΜΒΟΥΛΙΟΥ 
περί τροποποίησης του κανονισμού (ΕΟΚ) αριθ. 3975/87 
σχετικά με τον καθορισμό των λεπτομερειών εφαρμογής των 
κανόνων ανταγωνισμού που ισχύουνγια τις επιχειρήσεις 
στον τομέα των αεροπορικών μεταφορών 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη : 
τη Συνθήκη για την ίδρυση της Ευρωπαϊκής Οικονομικής Κοινότητας και ιδίως το 
άρθρο 87, 
την πρόταση της Επιτροπής*1* 
τη γνώμη του Ευρωπαϊκού Κοινοβουλίου*2* 
τη γνώμη της Οικονομικής και Κοινωνικής Επιτροπής*3* 
Εκτιμώντας : 
ότι ο κανονισμός (ΕΟΚ) αριθ. 3975/87*4*, αποτελεί μέρος ενός πλέγματος 
αλληλένδετων μέτρων που έλαβε το Συμβούλιο ως ένα πρώτο βήμα στην πορεία για 
την ολοκλήρωση της εσωτερικής αγοράς μεταφορών· ότι το πεδίο εφαρμογής του 
περιοριζόταν, ως εκ τούτου, στις διεθνείς αεροπορικές μεταφορές μεταξύ των 
αερολιμένων της Κοινότητας, 
ότι, για τους λόγους αυτούς, η Επιτροπή δεν διαθέτει προς το παρόν τα μέσα ώστε 
να ερευνά άμεσα τις ενδεχόμενες περιπτώσεις παραβίασης των άρθρων 85 και 86 της 
Συνθήκης αναφορικά με τις αεροπορικές μεταφορές στο πλαίσιο ενός κράτους μέλους 
και ότι δεν έχει τις σχετικές εξουσίες να λαμβάνει αποφάσεις ή να επιβάλει 
ποινές, όπως απαιτείται από την πλευρά της, ούτε να εγκρίνει τις σχετικές 
(1) ΕΕ αριθ. C ... 
(2) ΕΕ αριθ. C ... 
(3) ΕΕ αριθ. C ... 
(4) ΕΕ αριθ. L 374, 31.12.1987, σελ. 1. 
- g -
συμφωνίες βάσει του άρθρου 85 παράγραφος 3 και να θέτει πέρας στις παραβάσεις 
που εξακρίβωσε σε σχέση με τις διενεργούμενες μεταφορές, εντός της επικρατείας 
ενός κράτους μέλους, 
ότι και οι αεροπορικές μεταφορές που διενεργούνται εξ ολοκλήρου εντός της 
επικρατείας ενός κράτους μέλους υπάγονται τώρα στα μέτρα κοινοτικής 
φιλελευθεροποίησης· ότι κατά συνέπεια είναι επιθυμητό να καθιερωθούν κανόνες, 
βάσει των οποίων η Επιτροπή, ενεργώντας σε στενή και διαρκή επαφή με τις 
αρμόδιες αρχές των κρατών μελών, θα έχει τη δυνατότητα να θεσπίσει τα 
απαραίτητα μέτρα για την εφαρμογή των άρθρων 85 και 86 της Συνθήκης σε αυτόν 
τον τομέα των αεροπορικών μεταφορών, όταν επικρατούν συνθήκες υπό τις οποίες 
ενδέχεται να επηρεαστεί το εμπόριο μεταξύ των κρατών μελών, 
ότι υπάρχει ανάγκη να υπάρξει ένα ασφαλές και σαφές νομικό πλαίσιο για τις 
εγχώριες αεροπορικές μεταφορές που διενεργούνται εντός της επικρατείας ενός 
κράτους μέλους, με παράλληλη διασφάλιση της συνεπούς εφαρμογής των κανόνων 
ανταγωνισμού· ότι, ως εκ τούτου, θα πρέπει το πεδίο εφαρμογής του κανονισμού 
(ΕΟΚ) αριθ. 3975/87 να επεκταθεί σε αυτόν τον τομέα των αεροπορικών μεταφορών, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : 
APflPQ 1 
Η λέξη "διεθνείς" διαγράφεται από το άρθρο 1 παράγραφος 2 του κανονισμού (ΕΟΚ) 
αριθ. 3975/87. 
&Ρ1Ρ&-2 
0 παρών κανονισμός αρχίζει να ισχύει την επομένη ημέρα, από τη δημοσίευση του 
στην Επίσημη Εφημερίδα των Ευρωπαϊκών Κοινοτήτων. 
0 παρών κανονισμός είναι δεσμευτικός ως προς όλα τα μέρη του και ισχύει άμεσα 
σε κάθε κράτος μέλος. 
Βρυξέλλες, Για το Συμβούλιο 
0 Πρόεδρος 
- 10 -
Παράρτημα I 
Πρόταση 
ΚΑΝΟΝΙΣΜΟΥ (ΕΟΚ) ΤΟΥ ΣΥΜΒΟΥΛΙΟΥ 
περί τροποποίησης του κανονισμού (ΕΟΚ) αριθ. 3976/87 
για την εφαρμογή του άρθρου 85 παράγραφος 3 της Συνθήκης 
σε ορισμένες κατηγορίες συμφωνιών και εναρμονισμένων 
πρακτικών στον τομέα των αεροπορικών μεταφορών 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη : 
τη Συνθήκη για την ίδρυση της Ευρωπαϊκής Οικονομικής Κοινότητας και ιδίως το 
άρθρο 87, 
την πρόταση της Επιτροπής*1* 
τη γνώμη του Ευρωπαϊκού Κοινοβουλίου*2* 
τη γνώμη της Οικονομικής και Κοινωνικής Επιτροπής*3*, 
Εκτιμώντας : 
ότι σύμφωνα με τις διατάξεις του κανονισμού (ΕΟΚ) αριθ. 3975/87 του 
Συμβουλίου*4* όπως τροποποιήθηκε από τον κανονισμό (ΕΟΚ) ... του*5*, η 
Επιτροπή έχει πλέον τις εξουσίες να προχωρεί σε υλοποίηση των κανόνων 
ανταγωνισμού σε σχέση με τις αεροπορικές μεταφορές που διενεργούνται εντός των 
ορίων ενός κράτους μέλους· ότι είναι επιθυμητό, ως εκ τούτου, να προβλέπεται η 
δυνατότητα θέσπισης απαλλαγών κατά κατηγορίες, που θα εφαρμόζονται στον εν 
λόγω μεταφορικό τομέα, 
(1) ΕΕ αριθ. C ... 
(2) ΕΕ αριθ. C ... 
(3) ΕΕ αριθ. C ... 
(4) ΕΕ αριθ. L 374, 31.12.1987, σ. 1 
(5) ΕΕ αριθ. L .. . 
- 11 -
ότι ο κανονισμός (ΕΟΚ) αριθ. 3976/87, του Συμβουλίου*6* όπως τροποποιήθηκε από 
τον κανονισμό (ΕΟΚ) αριθ. 2344/90*7* εξουσιοδοτεί την Επιτροπή να διακηρύσσει, 
εκδίδοντας το σχετικό κανονισμό, ότι οι διατάξεις του άρθρου 85 παράγραφος 1 
δεν εφαρμόζονται σε ορισμένες κατηγορίες συμφωνιών μεταξύ επιχειρήσεων, σε 
ορισμένες αποφάσεις ενώσεων επιχειρήσεων και σε εναρμονισμένες πρακτικές, 
ότι η εξουσία έγκρισης των προαναφερομένων απαλλαγών κατά κατηγορίες 
χορηγήθηκε για περιορισμένο χρονικό διάστημα, που εκπνέει στις 31 Δεκεμβρίου 
1992, κατά τη διάρκεια του οποίου οι αερομεταφορείς θα έχουν τη δυνατότητα να 
προσαρμοστούν στο ανταγωνιστικότερο περιβάλλον που καθιερώθηκε από τις 
μεταβολές των καθεστώτων που εφαρμόζονται στις ενδοκοινοτικές διεθνείς 
αεροπορικές μεταφορές, 
ότι η συνέχιση των απαλλαγών κατά κατηγορίες, έπειτα από την ημερομηνία αυτή, 
δικαιολογείται από τα περαιτέρω μέτρα φιλελευθεροποίησης στον τομέα των 
αεροπορικών μεταφορών, που εγκρίθηκαν από την Κοινότητα· ότι το πεδίο εφαρμογής 
των προαναφερομένων απαλλαγών κατά κατηγορίες και οι όροι που προσαρτώνται στις 
απαλλαγές αυτές πρέπει να καθορίζονται από την Επιτροπή, σε στενή επαφή με τα 
κράτη μέλη, αφού ληφθούν υπόψη οι μεταβολές των ανταγωνιστικών συνθηκών που 
προέκυψαν έπειτα από την έναρξη ισχύος του κανονισμού (ΕΟΚ) αριθ. 3976/87, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : 
ΑΡβΡΟ 1 
0 κανονισμός (ΕΟΚ) αριθ. 3976/87 τροποποιείται ως εξής : 
1. Στο άρθρο η λέξη "διεθνείς" διαγράφεται. 
2. Το άρθρο 2, παράγραφος 2, αντικαθίσταται από το ακόλουθο κείμενο : 
"2. Η Επιτροπή μπορεί ιδίως να εκδίδει τέτοιους κανονισμούς σε σχέση με 
συμφωνίες, αποφάσεις ή εναρμονισμένες πρακτικές που έχουν ως αντικείμενο τα 
ακόλουθα : 
(6) ΕΕ αριθ. L 374, 31.12.1987, σελ. 9 
(7) ΕΕ αριθ. L 217, 11.08.1990, Ο. 15 
- 12 -
τον από κοινού προγραμματισμό και συντονισμό των τακτικών αεροπορικών 
δρομολογ(ων 
τις διαβουλεύσεις σχετικά με τους ναύλους μεταφοράς επιβατών και 
αποσκευών, καθώς και φορτίου στις τακτικές αεροπορικές γραμμές, 
τις συνδυασμένες ενέργειες κατά την εξυπηρέτηση νέων τακτικών 
αεροπορικών γραμμών, 
την κατανομή του διαθέσιμου χρόνου (slot allocation) στους αερολιμένες 
και τον προγραμματισμό των αερολιμένων, 
την από κοινού αγορά, ανάπτυξη και λειτουργία συστημάτων ηλεκτρονικής 
κράτησης θέσεων για τα προγραμματισμένα δρομολόγια, τις κρατήσεις και 
την έκδοση εισιτηρίων από τις επιχειρήσεις αεροπορικών μεταφορών, 
την τεχνική και επιχειρησιακή υποστήριξη εδάφους στους αερολιμένες, 
όπως η έλκυση αεροσκαφών, ο ανεφοδιασμός σε καύσιμα, ο καθαρισμός και η 
ασφάλεια, 
τη διακίνηση επιβατών, ταχυδρομείου, φορτίων και αποσκευών στους 
αερολιμένες, 
τις υπηρεσίες προς κάλυψη των αναγκών τροφοδοσίας κατά τη διάρκεια της 
πτήσης." 
3. Το άρθρο 3 αντικαθίσταται από το ακόλουθο κείμενο : 
"Άρθρο 3 
Κάθε κανονισμός που θεσπίζεται δυνάμει του άρθρου 2 εκδίδεται για 
συγκεκριμένο χρονικό διάστημα. 
0 εν λόγω κανονισμός ενδέχεται να καταργηθεί ή να τροποποιηθεί, στις 
περιπτώσεις που μεταβλήθηκαν οι περιστάσεις σε συνάρτηση με παράγοντες που 
διαδραμάτισαν καθοριστικό ρόλο κατά τη θέσπιση του κανονισμού. Στις 
περιπτώσεις αυτές καθορίζεται χρονικό διάστημα μέσα στο οποίο επέρχεται η 
τροποποίηση των συμφωνιών και εναρμονισμένων πρακτικών, επί των οποίων 
εφαρμόζεται ο προηγούμενος κανονισμός." 
4. Το άρθρο 8 καταργείται. 
- 13 -
&pj2p£_2 
Ο παρών κανονισμός αρχίζει να ισχύει την 1η Ιουλίου 1992 
0 παρών κανονισμός είναι δεσμευτικός ως προς όλα τα μέρη του και ισχύει άμεσα 
σε κάθε κράτος μέλος. 
Βρυξέλλες, Για το Συμβούλιο 
0 Πρόεδρος 
- 14 -
Fiche d'impact sur les PME et l'emploi 
1. OBLIGATIONS ADMINISTRATIVES DECOULANT DE L'APPLICATION DE LA 
LEGISLATION POUR LES ENTREPRISES 
Les compagnies aériennes devront suivre certaines procédures en vue de 
respecter les règles de concurrence. 
2. AVANTAGES POUR L'ENTREPRISE 
L'environnement plus concurrentiel devrait bénéficier tous les 
opérateurs économiques, y compris les PME. En outre les règles de 
concurrence protègent des petites compagnies aériennes contre des 
pratiques abusives éventuelles de la part de concurrents en position 
dominante. 
Les exemptions par catégorie envisagées par la proposition augmenteront 
la sécurité juridique des compagnies qui participent à des accords 
compatibles avec l'article 85 § 3 du Traité CEE. 
3. INCONVENIENTS POUR L'ENTREPRISE (Coût supplémentaire) 
Non 
4. EFFETS SUR L'EMPLOI 
Non 
5. Y A-T-IL EU CONCERTATION PREALABLE AVEC LES PARTENAIRES SOCIAUX ? 
Non 
6. Y A-T-IL UNE ALTERNATIVE MOINS CONTRAIGNANTE ? 
Non 
ISSN 0254-1483 
COM(91)272 τελικό 
ΕΓΓΡΑΦΑ 
GR 08 07 
ApitJ. καταλόγου : CB-CO-91-369-GR-C 
ISBN 92-77-75279-3 
Υπηρεσία Επισήμων Εκδόσεων των Ευρωπαϊκών Κοινοτήτων 
L·2985 Luxembourg